| *Megaloceros*Rango fósil: Plioceno-Plistoceno |
| --- |
| Especies de "Megaloceros", de esquerda a dereita: *M. savini*, *M. cazioti*, *M. obscurus*, *M. pachyosteus*, *M. giganteus* e *M. verticornis*. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Artiodactyla |
| Familia: | Cervidae |
| Xénero: | *Megaloceros†*Blumenbach, 1799 |

 |
| Especies |
| * *M. antecedens*
* *M. cazioti*
* *M. dawkinsi*
* *M. giganteus* (especie tipo)
* *M. luochuanensis*
* *M. obscurus*
* *M. pachyosteus*
* *M. savini*
* *M. verticornis*
 |
| Sinonimia |
| * *Megaceroides*
* *Megaceros*
* *Orthogonoceros*
* *Praemegaceros*
* *Sinomegaceros*

e véxase o texto |

Os cervos do xénero extinto ***Megaloceros*** - (do grego: *megalos* + *keras*, literalmente "corno grande"); véxase tamén Lister (1987) - que foron achados a través da Eurasia do Plioceno até o Plistoceno superior, foron herbívoros moi expandidos durante as idades do xeo. A especie maior, *M. giganteus*, denominada comunmente como o "alce irlandés" ou "cervo xigante", é tamén a máis coñecida.

Moitos dos membros deste xénero eran animais grandes que preferían ambientes de pradeiras ou bosques abertos, con moitas especies cunha media de algo menos de 2 metros de altura até a cruz. Moitas especies mediterráneas, por outro lado, son exemplos clásicos de ananismo insular, como a especies da Sardeña (e tamén Córsega; ambas illas estiveron unidas durante a maior parte do Plistoceno) *M. cazioti*, que chegaría a 1 metro de alto. As varias especies do xénero cretense *Candiacervus* - a menor das cales, *C. rhopalophorus* só medía 65 cm de alto até os ombros - que ás veces son incluídas en *Megaloceros* como un subxénero.

Esqueleto de *Megaloceros giganteus*
Como se podería deducir do nome "alce irlandés", a especie maior tiña certa similitude morfolóxica cos actuais alces. Mais, demostrouse que isto era unha consecuencia do incremento de tamaño. En realidade, estaba máis emparentado cos actuais gamos (xénero *Dama*, de modo que *Megaloceros* foi parte dunha ampla radiación de finais do Neoxeno de parentes dos gamos dos cales só persisten dous taxóns na actualidade.(Lister *et al.* 2005, Hughes *et al.* 2006)

O número de especies no xénero *Megaloceros* é controversial: algunhas veces o xénero úsase de maneira moi restrinxida. No caso máis extremo, limítase a *M. antecedens* e *M. giganteus*, sendo as outras separadas en *Praemegaceros* (liñaxe europea) e *Sinomegaceros* (liñaxe de Asia oriental). Aínda que o último é probablemente válido como subxénero, o primeiro taxón require de máis investigación sobre as súas relacións con *Megaloceros sensu stricto* e con *Candiacervus* en particular.

Especies en orde cronolóxica
----------------------------

Cranio de *Megaloceros (Praemegaceros) obscurus*.
* *M. obscurus*

A especie máis antiga do Plistoceno temperá de Europa. Tiña longas hastas curvadas.
* *M. luochuanensis*

Unha especie de principios a mediados do Plistoceno encontrada no loess de Shaanxi na China.
Cornos de *Megaloceros (Praemegaceros) verticornis*
* *M. verticornis*

De principios a mediados do Plistoceno, relacionado con *M. obscurus*. Atopado polo sur de Europa. Pénsase que puido ser o antecedente das especies mediterráneas, e de *Candiacervus*.
Cornamenta de *Megaloceros antecedens*.
* *M. antecedens*

Moi similar a *M. giganteus*, até o punto de que é considerado ás veces como unha subespecie deste último. As hastas difiren en que son máis compactas, e as puntas cerca da base son grandes e palmeadas. Atopado na Alemaña do Plistoceno medio.
* *M. pachyosteus*

Plistoceno medio da China e o Xapón. Posuía hastas longas e curvas.
* *M. savini*

Especie do Plistoceno medio, algo maior que un caribú, achado orixinalmente cerca de Sainte Savine, Francia. Os seus cornos eran rectos, con picos similares a espiñas. As puntas máis próximas á base eran palmadas.
* *M. cazioti*

Especie anana do Mediterráneo do Plistoceno medio da Sardeña e Córsega. Con cerca dun metro até os ombros, crese que descende de *M. verticornis*.
* *M. dawkinsi*

Unha especie do Plistoceno tardío nativa de Gran Bretaña, moi similar a *M. savini*. Os primeiros habitantes humanos das illas británicas poderían telo visto, xa que se atoparon algúns fragmentos de corno que foron tallados como rústicas ferramentas.
* *M. giganteus*

A maior, mellor coñecida e das últimas especies do xénero, medía máis de 2 metros até os ombros. Atopado ao longo da Eurasia, desde Irlanda á China durante a última era de xeo.

Notas
-----

1. ↑  Lister, A.M. (1987): *Megaceros* or *Megaloceros*? The nomenclature of the giant deer. *Quaternary Newsletter* **52**: 14-16.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Megaloceros*** |

### Ligazóns externas

* Hughes, Sandrine; Hayden, Thomas J.; Douady, Christophe J.; Tougard, Christelle; Germonpré, Mietje; Stuart, Anthony; Lbova, Lyudmila; Carden, Ruth F.; Hänni, Catherine; Say, Ludovic (2006): Molecular phylogeny of the extinct giant deer, *Megaloceros giganteus*. *Molecular Phylogenetics and Evolution* **40**(1): 285–291. doi 10.1016/j.ympev.2006.02.004
* Lister, A.M.; Edwards, C.J.; Nock, D.A.; Bunce, M.; van Pijlen, I.A.; Bradley, D.G.; Thomas, M.G. & Barnes, I. (2005): The phylogenetic position of the 'giant deer' *Megaloceros giganteus*. *Nature* PMID 16148942 doi 10.1038/nature04134 PDF fulltext Supplementary information

|  |  |
| --- | --- |
| Control de autoridades | 
* Wd: Q3544136
* AAT: 300343700
* MAG: 2778992452

 |

|  |  |
| --- | --- |
| Identificadores taxonómicos | 
* EOL: 4446578
* Fossiilid: 1469
* Fossilworks: 42678
* GBIF: 5429042
* iNaturalist: 354792
* NCBI: 227165

 |

|  |  |
| --- | --- |
| Identificadores | 
* UMLS: C1234104

 |